**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԿՐԹՈՒԹՅԱՆ ՄԱՍԻՆ»**  **ՕՐԵՆՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**ՆԱԽԱԳԾԻ ՎԵՐԱԲԵՐՅԱԼ**

|  |  |  |
| --- | --- | --- |
| **ՀՀ ֆինանսների նախարարություն** |  | 01/11-1/21719-202209․12․2022 |
| Նախագծի 3-րդ հոդվածի 4-րդ, 4-րդ հոդվածի 2-րդ կետերը նախատեսում են արտադպրոցական ուսումնական հաստատության մանկավարժական աշխատողների ատեստավորում և դրա արդյունքով ՀՀ պետական բյուջեից հավելավճարի տրամադրում:Վերը նշվածի նպատակով, սակայն, ինչպես ՀՀ 2023-2025թթ. պետական միջնաժամկետ ծախսերի ծրագրով, այնպես էլ ՀՀ 2023թ․ պետական բյուջեի նախագծով գումարներ նախատեսված չեն: |  | Ընդունվել է ի գիտություն։ |
| **Երևանի քաղաքապետարան** |  | 01/139710-2212.12.2022 |
|  1․ Նախագծի 1-ին հոդվածի 2-րդ մասով «Կրթության մասին» օրենքի 3-րդ հոդվածը լրացվող 15.1-ին կետով սահմանվում է, որ արտադպրոցական ուսումնական հաստատությունը իրավաբանական անձի կարգավիճակ ունեցող կազմակերպություն կամ ստորաբաժանում է, որն իրականացնում է արտադպրոցական կրթադաստիարակչական ծրագիր(եր)։ Կազմակերպությունների, այդ թվում՝ իրավաբանական անձանց և իրավաբանական անձի կարգավիճակ չունեցող կազմակերպությունների, կազմակերպաիրավական տեսակները սահմանվում են ՀՀ քաղաքացիական օրենսգրքով (5-րդ գլխով), որով հաստատության ստորաբաժանում կազմակերպաիրավական տեսակ սահմանված չէ:  Հաշվի առնելով ՀՀ քաղաքացիական օրենսգրքի 5-րդ գլխի իրավակարգավորումները՝ առաջարկում եմ հստակեցնել նշված կետում «ստորաբաժանում» եզրույթը և կետը խմբագրել: |  | Ընդունվել է: Կետը խմբագրվել է: |
|  2. ՀՀ քաղաքացիական օրենսգրքի 58-րդ հոդվածի 1-ին մասի համաձայն՝ իրավաբանական անձն ունի իր անվանումը, որը ցուցում է պարունակում նրա կազմակերպական-իրավական ձևի մասին: Ոչ առևտրային կազմակերպության անվանումը պետք է ցուցում պարունակի իրավաբանական անձի գործունեության բնույթի մասին:  Հաշվի առնելով ՀՀ քաղաքացիական օրենսգրքի 58-րդ հոդվածի 1-ին մասի իրավակարգավորումը՝ առաջարկում եմ նախագծի 3-րդ հոդվածով «Կրթության մասին» օրենքի նոր խմբագրությամբ շարադրվող 20-րդ հոդվածի 2-րդ մասում հստակեցնել «արշավների, տեխնիկների, զբոսաշրջության կազմակերպությունների» եզրույթը, «կազմակերպական-իրավական ձևից» բառերը փոխարինել «անկախ կազմակերպական-իրավական ձևից» բառերով և հոդվածի 2-րդ մասը խմբագրել: |  | Ընդունվել է։ Կետը խմբագրվել է: |
| **ՀՀ աշխատանքի և սոցիալական հարցերի նախարարություն** |  | ՆՄ/ԺՍ-1-3/30924-202208.12.2022թ. |
|  Նախագծի 1-ին հոդվածի 2-րդ մասում նախատեսվող լրացումն առաջարկվում է շարադրել հետևյալ խմբագրությամբ.-«15.1) **արտադպրոցական ուսումնական հաստատություն**՝ իրավաբանական անձի կարգավիճակ ունեցող կազմակերպություն կամ ստորաբաժանում, որն իրականացնում է արտադպրոցական կրթադաստիարակչական ծրագիր.»։Հարկ է նկատել, որ վերը նշված առաջարկության մեջ «ծրագիր» բառը նախատեսվել է եզակիով, որի համար հիմք են հանդիսացել «Նորմատիվ իրավական ակտերի մասին» օրենքի 16-րդ հոդվածի 8-րդ մասի կարգավորումները, այն է՝ եթե նորմատիվ իրավական ակտում բառը նշված է եզակի թվով, ապա դա տարածվում է նաև այդ բառի հոգնակիի վրա և ընդհակառակը, եթե տվյալ իրավական ակտով այլ բան նախատեսված չէ, կամ ուղղակի այլ բան չի բխում այդ իրավական ակտի բովանդակությունից: - Միաժամանակ, «15.1» թիվը ներկայացվել է փակագծով՝ հիմք ընդունելով ինչպես Օրենքի գործող 3-րդ հոդվածի բովանդակությունը, այնպես էլ՝ «Նորմատիվ իրավական ակտերի մասին» օրենքի 14-րդ հոդվածի 2-րդ մասի 2-րդ նախադասության կարգավորումը, այն է՝ հոդվածների և մասերի համարները տեքստից բաժանվում են միջակետերով, իսկ հոդվածների կետերի համարները` փակագծերով: Նշվածով պայմանավորված՝ առաջարկվում է փակագծերով կարգավորելու նույն սկզբունքով խմբագրել նախագծի 4-րդ և 5-րդ հոդվածներում լրացվող կետերը: |  | Ընդունվել է։Կետը խմբագրվել է:**Չի ընդունվել։**Միասնականությունը ապահովելու նպատակով առաջնորդվել ենք Կրթության մասին գործող օրենքի համապատասխան տրամաբանությամբ։ |
|  2․Նախագծի 2-րդ հոդվածի 1-ին մասում՝ **«**դաստիարակություն։ բառն առաջարկվում է փոխարինել **«**դաստիարակության բառով, իսկ 2-րդ մասում՝ **«**դաստիարակության բառից հետո վերջակետը միջակետով: |  | Ընդունվել է։ |
|  3․Նախագծի 3-րդ հոդվածի 5-րդ մասում՝ «լիազոր մարմինը:» բառերն առաջարկվում է փոխարինել «կրթության պետական կառավարման լիազոր մարմինը:» բառերով: |  | Ընդունվել է։ |
| 4․ Նախագծի 4-րդ հոդվածի 1-ին և 2-րդ մասերով առաջարկվող լրացումներն առաջարկվում շարադրել փոքրատառով և բովանդակության վերջում վերջակետերը փոխարինել միջակետերով, ինչպես նաև լրացվող կետերում առկա «ՀՀ» բառերը փոխարինել «Հայաստանի Հանրապետության» բառերով: |  | Ընդունվել է։Կետը խմբագրվել է: |
| 1. Նախագծի 5-րդ հոդվածում «3-րդ մասը» բառերն առաջարկվում է փոխարինել «3-րդ կետը» բառերով, իսկ առաջարկվող նոր՝ 3.1-ին և 3.2-րդ կետերի բովանդակությունն ավարտել միջակետերով:
 |  | Ընդունվել է։ |
| **ՀՀ կրթության տեսչական մարմին** |  | 01/05-1/990-202208.12.2022 |
| 1. **1. Հոդված 1․**

**1-ին մասում** *«ֆիզիկական»* բառից հետո լրացնել *«, մտավոր»* կետադրական նշանը և բառը:**2-րդ մասում** *«հաստատությունը»* բառը փոխարինել *«հաստատություն՝»*բառով և կետադրական նշանով, *«ստորաբաժանում է»* բառը՝ *«ստորաբաժանում»* բառով: |  | -Չի ընդունվել, քանի որ մտավոր զարգացումը արտադպրոցական կրթության և դաստիարակության ոլորտի գործառույթ չէ։-Ընդունվել է։  |
| 1. **Հոդված 3․**

**1-ին մասում** *«ֆիզիկական»* բառից հետո լրացնել *«, մտավոր»* կետադրական նշանը և բառը:**2-րդ մասում** հանել *«տեխնիկների»* բառը, *«կազմակերպական»* բառից առաջ լրացնել *«անկախ»* բառը:**3-րդ մասում** *«անվանացանկն»* բառից առաջ լրացնել*«պաշտոնների»* բառը,*«նկարագիրը»* բառը փոխարինել *«նկարագրերը»* բառով։**4-րդ մասից** հանել *«իմացության աստիճանի»* բառերը:**5-րդ մասում** *«լիազոր մարմինը»* բառերից առաջ լրացնել *«կրթության պետական կառավարման»* բառերը։ |  | -Չի ընդունվել, քանի որ մտավոր զարգացումը արտադպրոցական կրթության և դաստիարակության ոլորտի գործառույթ չէ։-Ընդունվել է մասնակի, քանի որ 2-րդ մասից տեխնիկների բառը հանելու առաջարկը հիմնավորված չէ և անհասկանալի է։-Ընդունվել է։Կատարվել է խմբագրում։-Չի ընդունվել, քանի որ ատեստավորմամբ գնահատվում է ոչ թե գիտելիքը, այլ նրա իմացության աստիճանը։ -Ընդունվել է։Կետը խմբագրվել է: |
|  3. **Հոդված 4․****2-րդ մասում** *«նկարագիրը»* բառը փոխարինել *«նկարագրերը»* բառով։ |  | Ընդունվել է։Կետը խմբագրվել է: |
| ՀՀ տարածքային կառավարման և ենթակառուցվածքների նախարարություն |  | ԳՍ/15.3/33658-202228.12.2022 |
| Նախագծի 3-րդ հոդվածի 2-րդ կետի՝ «Արտադպրոցական դաստիարակությունն իրականացվում է մանկապատանեկան ստեղծագործական և գեղագիտական կենտրոնների, երաժշտական,  արվեստի, գեղարվեստի, պարարվեստի, նկարչական դպրոցների, արշավների, տեխնիկների, զբոսաշրջության, բնապահպանական կազմակերպությունների  (կազմակերպական-իրավական ձևից), ճամբարների, մարզադպրոցների, հայորդաց տների և արտադպրոցական կրթություն և դաստիարակություն իրականացնող այլ կազմակերպությունների միջոցով»: Նշվածից պետք է հասկանալ, որ արտադպրոցական դաստիարակությունը կարող է իրականացնել կամայական կազմակերպություն, եթե ունի կանոնադրությունում նման լիազորություն, իսկ եթե պահանջներ կան՝ ապա բավարարում է պահանջներին։ |  | Չի ընդունվել։Հստակ առաջարկ ձևավորված չէ։ |
| Նախագծի 3-րդ հոդվածի 2-րդ կետը հստակեցման կարիք ունի, կարծես թվարկվում է կրթություն և դաստիարակություն իրականացնող կազմակերպությունները, սակայն չեն նշվում նրանց կազմակերպաիրավական ձևերը։ Մասնավորապես՝ անհասկանալի է «արշավների», «զբոսաշրջության», «ճամբարների» «բնապահպանական կենտրոնների» հասկացությունները տվյալ կետում որպես ինչ են հանդես գալիս՝ կրթություն և դաստիարակություն իրականացնող կազմակերպություններ, թե՞ արտադպրոցական դաստիարակության իրականացման ձևեր։  |  | Ընդունվել է։Կետը խմբագրվել է, հստակեցվել է։ |
| Վերոգրյալը հաշվի առնելով (Նախագծի 3-րդ հոդվածի 2-րդ կետը) անհասկանալի է նաև թե ինչ մեխանիզմներով է վերահսկվելու, որ վերը նշված «կազմակերպություններում» արտադպրոցական կրթադաստիարակչական գործառույթն իրականացվի մանկավարժական աշխատողների կողմից։ Եվ ընդհանրապես ինչ մեխանիզմներով է վերահսկվելու ոչ պետական արտադպրոցական ուսումնական հաստատությունները: |  | Չի ընդունվել։Ներկայացված առաջարկը այս օրենքի կարագավորման առարկա չէ և նախատեսվում է ենթաօրենսդրական ակտերով սահմանվել արտադպրոցական կրթադաստիարակչական ուսումնական հաստատությունների աշխատողների պաշտոնների անվանացանկերն ու նկարագրերը։ |
| Համաձայն նախագծի 4-րդ հոդվածի՝ օրենքի 5-րդ կետը լրացվում է նոր 5.1 կետով՝ «5.1. Հաստատում է պետական արտադպրոցական ուսումնական հաստատությունների օրինակելի կանոնադրությունները»։Առաջարկում ենք կետը խմբագրել հետևյալ բովանդակությամբ՝ ««5.1. Պետական արտադպրոցական ուսումնական հաստատությունների օրինակելի կանոնադրությունները հաստատվում է հիմնադրի կողմից՝ Լիազոր մարմնի կողմից մշակված օրինակելի կանոնադրության և պահանջների հիման վրա»։  |  | Չի ընդունվել, քանի որ առաջարկվող լրացումը ՀՀ կառավարության իրավասության շրջանակում է, որով ՀՀ կառավարությունը լիազորող նորմ է սահմանում։  |
| Նկատի ունենալով, որ արտադպրոցական ուսումնական հաստատությունները կարող են գործել տարբեր ենթակայությամբ, ուստի առաջարկում եմ նախագծի 4-րդ հոդվածի 5.1-րդ կետից հանել «պետական» բառը: |  | Չի ընդունվել, քանի որ առաջարկվող լրացումը ՀՀ կառավարության իրավասության շրջանակում է, որով ՀՀ կառավարությունը իրավասության շրջանակներում է հաստատել պետական արտադպրոցական ուսումնական հաստատությունների օրինակելի կանոնադրությունները։ |
| Քանի որ արտադպրոցական դաստիարակությամբ կարող են զբաղվել նաև ոչ մանկավարժական կրթությամբ՝ ոլորտում աչքի ընկնող անձինք, ուստի 3-րդ հոդվածում «կրթադաստիարակչական» բառից հետո կարելի է ավելացնել «ուսումնական» բառը՝ նկատի ունենալով միայն կրթական ծրագրեր իրականացնող ուսումնական հաստատությունների աշխատողներին: |  | Չի ընդունվել։Ներկայացված առաջարկը այս օրենքի կարագավորման առարկա չէ և նախատեսվում է ենթաօրենսդրական ակտերով սահմանվել արտադպրոցական կրթադաստիարակչական ուսումնական հաստատությունների աշխատողների պաշտոնների անվանացանկերն ու նկարագրերը։ |
|  Օրենքում տարանջատել «արտադպրոցական ուսումնական հաստատություն» և «արտադպրոցական հաստատություն» եզրույթները: |  | Չի ընդունվել։Առաջարարկը անհասականալի է։ |
| ՀՀ արդարադատության նախարարություն |  | 01/05-1/990-202228.12.2022 |
| **«Կրթության մասին**» **օրենքում փոփոխություններ և լրացումներ կատարելու մասին»** օրենքի նախագծի (այսուհետ՝ Նախագիծ) 1-ին հոդվածում «ՀՕ-297-Ն օրենքի» բառերն անհրաժեշտ է փոխարինել «ՀՕ-297 օրենքի» բառերով, ինչպես նաև «հոդվածի» բառից հետո լրացնել «1-ին մասի» բառերը՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 3-րդ մասի պահանջը, որի համաձայն՝ ***օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների****: Հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի:* Նույն դիտողությունը վերաբերում է նաև Նախագծի 2-րդ հոդվածի 2-րդ մասին, 4-րդ և 5-րդ հոդվածներին: |  | Ընդունվել է։Կետը խմբագրվել է: |
| Նախագծի 1-ին հոդվածի 1-ին մասում «ծրագիր» բառն անհրաժեշտ է հանել, քանի որ ինկորպորացիայի պարագայում առաջանալու է բառի կրկնություն: |  | Ընդունվել է։Կետը խմբագրվել է: |
| Նախագծի 1-ին հոդվածի 2-րդ մասում «3-րդ կետից» բառերն անհրաժեշտ է փոխարինել «3.1-ին կետից» բառերով: |  | Ընդունվել է։Կետը խմբագրվել է: |
| Նախագծի 1-ին հոդվածի 3-րդ մասով լրացվող 15.1-ին կետը տեքստից անհրաժեշտ է բաժանել փակագծով՝ նկատի ունենալով «Նորմատիվ իրավական ակտերի մասին» օրենքի 14-րդ հոդվածի 7-րդ մասի պահանջը, որի համաձայն՝ *օրենսդրական ակտի հոդվածները, մասերը և կետերը համարակալվում են արաբական թվանշաններով: Հոդվածում ենթակետերը համարակալվում են հայերենի այբուբենի փոքրատառերով:* ***Հոդվածների և մասերի համարները տեքստից բաժանվում են միջակետերով, իսկ հոդվածների կետերի համարները` փակագծերով:*** *Հոդվածում ենթակետի` հայերենի այբուբենի փոքրատառերով նշված համարները տեքստից բաժանվում են միջակետով:* Նույն դիտողությունը վերաբերում է նաև Նախագծի 2-րդ հոդվածի 2-րդ մասին, 4-րդ և 5-րդ հոդվածներին: |  | Ընդունվել է։Կետը խմբագրվել է |
| Նախագծի 2-րդ հոդվածի 2-րդ մասով լրացվող 5.1-ին կետում «կրթություն և դաստիարակություն» բառերն անհրաժեշտ է փոխարինել «կրթության և դաստիարակության» բառերով: |  | Ընդունվել է։Կետը խմբագրվել է |
| Նախագծի 5-րդ հոդվածի 1-ին մասում «կետը» բառն անհրաժեշտ է փոխարինել «կետից հետո» բառերով: |  | Ընդունվել է։Կետը խմբագրվել է |
| Նախագծում անհրաժեշտ է լրացնել անցումային դրույթ, որում կսահմանվեն Նախագծով նախատեսվող ընդունման ենթակա իրավական ակտերը և դրանց ընդունման ժամկետները՝ հաշվի առնելով «Նորմատիվ իրավական ակտերի մասին» օրենքի 13-րդ հոդվածի 5-րդ մասի պահանջները, որոնց համաձայն՝ ***եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ****, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա* ***օրենսդրական ակտի անցումային դրույթներով սահմանվում են նաև ենթաօրենսդրական նորմատիվ իրավական ակտի ընդունման նախատեսվող ժամկետը:*** |  | Ընդունվել է։ |